Deila etter uavgjort mot TIL: - Vi skal uansett klare vår del av jobben

VIL HA FESTEN I DRAMMEN: Ola Kamara mener det er like greit å utsette gullfeiringen til kommende helg, når Haugesund venter på Marienlyst. Foto: NTB Scanpix

Kamara om gullkampen: - Rosenborg har størst press

TRONDHEIM/TROMSØ (VG) Landslagsspiss Ola Kamara (24) mener at alt press foran den siste og avgjørende serierunden ligger på Rosenborg.

Jon Martin Henriksen

Oppdatert 20. mai 2016

Artikkelen er over seks år gammel

Av Nils-Jarle Sætre og Jon Martin Henriksen

Trønderne må slå Lillestrøm borte for å ha noen som helst mulighet til å ta seriegull. Men samtidig kan det fort bli slik at Strømsgodset også må slå Haugesund søndag for å sikre seg sitt første gull siden 1970.

For seier til Rosenborg, gjør også sitt for at Godset må vinne hjemme mot Haugesund.

- Rosenborg har størst press. Det har de hatt hele tiden. Vi kunne feiret sølv, men det kan ikke Rosenborg. Vi vil gjerne ha en stor fest i Drammen, så det er greit å vente til søndag med å avgjøre dette, sier Ola Kamara til VG.

- Vi har satt oss selv i en kjempegod posisjon til å avgjøre dette selv i den siste kampen. De må vinne mot Lillestrøm for å tukte oss, men vi skal uansett klare vår del av jobben, sier trener Ronny Deila.

Julebord

I Trondheim tror de imidlertid at Godset kan snuble i sesongens siste kamp.

- Jeg ser veldig positivt på dette. Jeg tror de er litt nervøse der nede, og de er ikke vant med å ligge på topp. Jeg har veldig stor tro på at vi kan vinne, sier Alexander Søderlund til VG.

- Hvis Haugesund kommer dit ned og blir spilt av banen som bronsevinnere i årets serie, så sier egentlig det alt om inngangen til kampen. Da hadde det sikkert vært julebord i Haugesund hele uken, sier RBK-trener Per Joar Hansen.

Han beskriver Haugesund som et ekstremt ekkelt lag å møte.

- De er rolige med ballen, har gode ballspillere og en spiss som ikke trenger sjanser for å score mål. De har en god keeper, er godt organiserte og i fjor spilte de uavgjort i Drammen. Jeg tror Haugesund er i stand til både å spille uavgjort og vinne den kampen, sier Hansen.

Skryt

RBK-treneren er imponert over det serielederen har skapt de siste årene.

- Strømsgodset skal få skryt for det de har gjort over en femårsperiode. De har tatt steg sesong for sesong, og de har blitt bedre og bedre. All ære og skryt til dem, sier Hansen.

Publisert: 04.11.13 kl. 09:42 Oppdatert: 20.05.16 kl. 00:50

Les også